**Ministru kabineta protokollēmuma projekta „Par Ministru kabineta 2011.gada 5.jūlija sēdes protokollēmuma (prot. Nr.41 18.§) „Noteikumu projekts "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”” 2.punktā dotā uzdevuma atzīšanu par aktualitāti zaudējušu** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar Ministru kabineta 2011.gada 5.jūlija sēdes protokollēmuma (prot. Nr.41 18.§) „Noteikumu projekts "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”” 2.punktu Izglītības un zinātnes ministrijai (turpmāk – ministrija) tika uzdots izvērtēt iespēju turpmākajos gados dotācijas aprēķinam izmantot Kultūras ministrijas piedāvāto aprēķina metodiku, kas paredz aprēķinu veikt pēc faktiskā audzēkņu skaita, un, ja nepieciešams, sagatavot un noteiktā kārtībā iesniegt Valsts kancelejā attiecīgus grozījumus normatīvajā aktā. |
| 2. | Pašreizējā situācija un problēmas | Ministrija ir izvērtējusi Kultūras ministrijas piedāvāto aprēķina metodiku un secinājusi, ka tā būtiski neatšķiras no ministrijas lietotās metodikas. Arī ministrija aprēķinos izmanto faktisko audzēkņu skaitu. ***Likmju skaita aprēķināšanas salīdzinājums****KM piedāvāja aprēķinu veikt saskaņā ar normatīvu — Ministru kabineta 2007.gada 2.oktobra noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”.**IZM piedāvā aprēķinu veikt pēc principa Nauda seko skolēnam — Ministru kabineta 2009.gada 22.decembra noteikumiem Nr.1616 „Kārtība, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”, saglabājot Ministru kabineta 2007.gada 2.oktobra noteikumos Nr.655 ietverto normatīvu, piemēram, aprēķins Mākslas programmai.**KM piedāvājums:* *100 skolēnu / 3,9 skolēniem uz 1 pedagogu = 25, 6 likmes**Ministrijas piedāvājums:**1) koeficients normētā skolēnu skaita noteikšanai: 9,2 / 3,9 = 2,36**2) 100 skolēnu x 2,36 / 9,2 = 25, 6 likmes*Kā redzams, rezultāts ir vienāds, taču „normētā audzēkņa (skolēna)” izmantošana aprēķinos nepieciešama tādēļ, ka finansējums uz vienu izglītojamo dažādās izglītības programmās (pakāpēs) atšķiras. Piemēram, sākumskolā ir mazāks stundu skaits nekā pamatskolā, tāpēc sākumskolas skolēnu skaitam tiek piemērots koeficients 0,75. Tāpat atšķirīgas ir viena audzēkņa izmaksas profesionālajās izglītības programmās.Lai valstī ieviestais pedagogu darba samaksas princips „nauda seko skolēnam” visā valstī darbotos **pēc vienotiem nosacījumiem**, ministrija, izstrādājot Ministru kabineta 2011.gada 7.jūlija noteikumu Nr.523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas” projektu, piedāvāja iekļaut šai sistēmā arī divas Kultūras ministrijas padotības iestādes. Ministrijas izmantotā aprēķina metodika pašlaik darbojas vairāk kā 900 izglītības iestādēs. Ministrija nesaskata nepieciešamību turpmākajos gados dotācijas aprēķinam izmantot Kultūras ministrijas piedāvāto aprēķina metodiku, un iesniegt Valsts kancelejā attiecīgus grozījumus normatīvajā aktā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministrijas sagatavotais Ministru kabineta sēdes protokollēmuma projekts „Par Ministru kabineta 2011.gada 5.jūlija sēdes protokollēmuma (prot.Nr.41 18.§) „Noteikumu projekts "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas””” 2.punktā dotā uzdevuma atzīšanu par aktualitāti zaudējušu” paredz to atzīt par aktualitāti zaudējušu. |
| 5. | Projekta izstrādē iesaistītās institūcijas | Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

 Anotācijas II, III, IV, V, VI un VII sadaļa – projekts šīs jomas neskar.

Izglītības un zinātnes ministrs R.Broks

Vizē:

Valsts sekretāra vietniece,

Valsts sekretāra pienākumu izpildītāja I.Štāle

27.09.2011

565

A.Koleda

67047841, alise.koleda@izm.gov.lv